Έμετος

Έμετος ή εμετός ονομάζεται η απότομη αποβολή γαστρικού περιεχομένου από το στόμα. Προκαλείται από σύσπαση κοιλιακών αλλά και αναπνευστικών μυών, ιδιαίτερα του διαφράγματος Αραπάκης Γ.Ι. Κλινική Σημειολογία και Διαγνωστκή, Δ' έκδοση.. Στις περισσότερες περιπτώσεις ναυτία μπορεί να προηγηθεί του εμέτου.

 Φυσιολογία 
Πρόκειται για αντανακλαστικό το οποίο περιλαμβάνει την ενεργοποίηση του κέντρου του εμέτου στον προμήκη μυελό ή της λεγόμενης εκλυτικής ζώνης των χημειοϋποδοχέων στο έδαφος της 4ης κοιλίας του εγκεφάλου. Ερεθίσματα από το ανώτερο πεπτικό (συμπεριλαμβανομένου του στοματοφάρυγγα) αλλά και από ανώτερα κέντρα του φλοιού του εγκεφάλου μπορούν να ενεργοποιήσουν το κέντρο του εμέτου. Από την άλλη χημικές ουσίες, όπως είναι διάφορα φάρμακα, μπορούν να ερεθίσουν την ζώνη των χημειουποδοχέων. Αποτέλεσμα των παραπάνω είναι ενεργοποίηση κινητικών ινών προς τους κοιλιακούς και αναπνευστικούς μύες (φυγόκεντρος οδός του αντανακλαστικού).

 Παραπομπές 

 Εξωτερικοί σύνδεσμοι 




Κατηγορία:Συμπτώματα
Κατηγορία:Πεπτικό σύστημα
Κατηγορία:Αντανακλαστικά
Κατηγορία:Σωματικά υγρά
Κατηγορία:Συμπτώματα και σημάδια: Πεπτικό σύστημα και κοιλιά